《七世族祖青岩公冰雪吟有限雨丝风片，烟波画船作句首，溪西鸡齐啼作韵脚。以其效咏一首》
清代·张珊英

雨晴新涨碧前溪，丝柳垂垂日渐西。风叶舞馀飞白鹭，片云生处唳天鸡。

烟迷远浦山如湿，波漾轻舟草正齐。尽槛独凭帘半捲，船歌声里暮鸦啼。

作者简介：女，字纬，青阳湖张瑜次女，江阴章政平室，幼敏好学，喜为诗，廿岁诗已成帙，惜年三十早卒。著有纬青遗稿。